burgasdotpro/wikipedia huggingface dataset:
Penninské Alpy

Penninské Alpy (niekedy aj "Waliské Alpy") je pohorie v západnej časti Álp. Patrí do švajčiarskych Álp a predstavuje vedľa skupiny Mont Blanc najvýznamnejšiu a najviac vyhľadávanú oblasť Álp. Obrovské územie tohto gigantického valu vysokých štítov a mohutných ľadovcov je geograficky rozdelené medzi Švajčiarsko a Taliansko. Na území Penninských Álp sa nachádza viac ako 35 vrcholov vyšších ako . Pohorie sa tak svojou priemernou výškou zaraďuje na prvé miesto v Európe.
Poloha.
Sever územia je daný tokom rieky Rhôna, ktorá oddeľuje Penninské Alpy od Bernských Álp. Južný okraj je tvorený hlbokým údolím Valle d’Aosta. To tvorí hranicu medzi Penninskými a Grajskými Alpami. Krátku západnú hranicu s masívom Mont Blanc tvorí údolie Val Ferret. Na východe je od Lepontských Álp delia rieka Toce (Val Antigorio, Val d'Ossola a Lago Maggiore).
Geológia.
Geologicky je pohorie tvorené hneď niekoľkými typmi hornín – vulkanickými, sedimentárnymi a metamorfovanými. Typickým zástupcom je zelený serpentinit a amfibolity. Tektonicky sú Penninské Alpy tvorené tektonickou jednotkou penninikum. V masíve Monte Rosa sa však vyskytuje niekoľko minerálov – arzenopyrit, argentifer a ďalšie.
Rozdelenie pohoria.
Pohorie sa pre svoju veľkú rozlohu () a často úplne odlišný tvar delí na niekoľko celkov.
Zaľadnenie.
Penninské Alpy sú najviac zaľadneným alpským masívom. Väčšina veľkých ľadovcov je sústredená na severe územia (Švajčiarsko). Najväčšími ľadovcami sú Findelgletscher, Glacier Otemma, Zmuttgletscher, Gornergletscher. Ich povrch je dnes . Na talianskej strane je zaľadnenie minimálne. Len v oblasti hlavného hrebeňa v pásme Matterhorn – Breithorn – Monte Rosa.
Turizmus.
Z pohľadu turizmu je pohorie veľmi dobre sprístupnené. Do záveru všetkých severných dolín vedú dobré cesty, podhorské obce a športové strediská majú veľkú lôžkovú kapacitu. Najväčšia koncentrácia turistov je predovšetkým v dvoch najslávnejších centrách pohoria – Saas Fee a Zermatt. Tu je preventívne zavedený zákaz vjazdu motorových vozidiel. Jazdia tu originálne elektromobily. Opak je v dolinách Aniviers, Hérens, Bagnes či Binntal. V nich sú turisti zriedkaví. V dolinách Valtournenche, Gressoney, Valsesia a Anzasca je vďaka lanovkám výstup na pohorie jednoduchý. Vzhľadom k profilu pohoria s množstvom veľmi vysokých hôr, ťažko prístupných sediel a ľadovcov, sa bežná turistika príliš neprevádzkuje. Ide o vysokohorskú turistiku či horolezectvo.
Dezomorfín

Dezomorfín (iné názvy: 6-deoxy-7,8-dihydromorfín, 7,8-dihydro-6-dezoxymorfín, dezormorfín, dihydrodezoxymorfín, Permonid; ľudovo: krokodíl; medzinárodne "Deso(r)morphine") je silno návykové opioidné narkotikum vyrábané z kodeínu. Na zvýšenie účinku dezomorfínu sa pridáva k destilátu aj skvapalnený bután, jód, acetónové riedidlo, červený fosfor či kyselina chlorovodíková. Jeho užívanie vedie k odpadávaniu tkaniva až na kosť a pomerne rýchlo vedie k smrti. 
Dejiny.
Dezomorfín je jedna z modifikácií morfínu. Pôvodne mal slúžiť v lekárstve ako náhrada morfínu, nikdy však nenašiel široké využitie, a to napriek svojej nízkej cene a svojím účinkom (je približne osemkrát silnejší ako morfín).
Výskumníci koncom 30. rokov získali pri pokusoch niekoľko farmakologicky účinných látok, najsľubnejšími z nich boli dezomorfín (USA) a metadón (Nemecko). V pokusoch so zvieratami sa však preukázalo, že dezomorfín má síce rýchlejší a silnejší analgetický účinok ako morfín, ale účinok lieku trvá iba 2-4 hodiny, a veľmi rýchlo dochádza k drogovej závislosti.
Názov.
Obchodný názov je Permonid (Švajčiarsko), vyrobený pred niekoľkými desaťročiami firmou Roche .
Meno krokodíl je podľa výzoru pokožky narkomana, ktorý túto drogu berie. Vďaka toxickým nečistotám, ktoré krokodíl obsahuje, sa po čase koža začína lúpať v kusoch, obnažuje tkanivo až na kosť a nastáva gangréna, pri ktorej je nutná amputácia končatín. 
Rusko.
Dezomorfín upútal pozornosť v r. 2010 v Rusku vďaka dostupnosti látok, z ktorých sa vyrába. Na získanie kodeínových tabliet v Rusku nie je potrebný recept, skvapalnený bután sa používa v náplniach do zapaľovača, acetónové riedidlo, kyselina chlorovodíková a jód sú v predaji, červený fosfor je možné získať zo škatuliek od zápaliek.
Sociálna nebezpečnosť.
Ľahká dostupnosť, nízka cena a časté predávkovanie robí túto drogu veľmi nebezpečnou. Je veľmi rýchlo návyková a po prepadnutí závislosti ľudia "hnijú" zaživa - na tele sa objavia zle sa hojace rany a drogovo závislí zväčša nežijú dlhšie ako jeden a pol roka po získaní návyku. 
Prudko sa zvyšuje percento závislých na dezomorfíne z celkového počtu drogovo závislých, a táto droga sa začína šíriť z Ruska do strednej a západnej Európy.
XXX Tape

XXX Tape je album handlovského rapera Delika ktorý vydal 11. júla 2012. Celý album produkoval Jozef Engerer a spolu je na ňom 10 hosťov (Supa, Gleb Schýza, Vec, Otecko, Boy Wonder, Idea, Reset, Radikal, Lúzer, Strapo). Sám Delik považuje XXX Tape za zbierku toho čo odpísal zo svojho debutu ktorý by mal vyjsť na jeseň roku 2013.
Kibuc

Kibuc (hebr. קיבוץ, dosl. „zhromaždenie“) je zvláštna forma vidieckej poľnohospodárskej alebo (menej často) priemyselnej osady v Izraeli, v ktorej sa v rozličnej miere hospodári formou kolektívneho vlastníctva. Prvým kibucom bola osada Deganja, založená v roku 1909 južne od Tiberiadskeho jazera sionistickými priťahovalcami z Bieloruska, v súčasnosti (2012) je v Izraeli 274 kibucov, v ktorých žije asi 127 tisíc obyvateľov.
Kibuce boli pôvodne úzko späté s ideológiou sionizmu a socializmu. Presadzovalo sa v nich rovnocenné postavenie žien a mužov, kolektívna výchova detí, kolektívne vlastníctvo, rovnaké finančné ohodnotenie jednotlivých členov a pod. V súčasnej dobe je táto ideologická spojitosť výrazne oslabená a mnohé kibuce fungujú na základe trhového hospodárstva.
Obyvateľ kibucu sa nazýva kibucník (z hebr. קיבוצניק).
Deganja

Deganja (hebr. דגניה) môže byť:
Lag ba-omer

Lag ba-omer (hebr. ל"ג בעומר, dosl. „tridsiaty tretí [deň] omeru“) je židovský polosviatok, ktorý sa slávi 18. ijaru, na 33. deň tzv. omeru, t. j. obdobia medzi sviatkami Pesach a Šavuot. Sviatok vznikol v 12. storočí a jeho súčasťou je zapaľovanie vatier.
Švat

Švat (hebr. שבט) je piaty, resp. jedenásty mesiac hebrejského kalendára (pozri Hebrejský kalendár). Pripadá obyčajne na január/február. Má 30 dní.
Adar

Adar (hebr. אדר) je šiesty, resp. dvanásty mesiac hebrejského kalendára (pozri Hebrejský kalendár). Má 29 dní. Pripadá obyčajne na február/marec. V prestupnom roku (t. j. 7x v priebehu 19-ročného cyklu) sa adar v kalendári nachádza dvakrát: po „prvom“ adari ("adar rišon" alebo "adar alef"), prestupnom mesiaci s 30 dňami, nasleduje pôvodný „druhý“ adar ("adar šeni", "adar bet" alebo "ve-adar").
Nisan

Nisan (hebr. ניסן) je siedmy, resp. prvý mesiac hebrejského kalendára (pozri Hebrejský kalendár). Má 30 dní, obvykle pripadá na marec/apríl. V Tóre (Ex 13,4; 23,15) sa tento mesiac nazýva aviv.
Nisan (akkadsky "Nisanu") je aj názov prvého jarného mesiaca v babylonskom kalendári.
Ijar

Ijar (hebr. אייר) je ôsmy, resp. druhý mesiac hebrejského kalendára (pozri Hebrejský kalendár). Má 29 dní a obvykle pripadá na apríl/máj. V Tóre (1 Kr 6,1; 6,37) sa nazýva aj ziv.
Sivan

Sivan (hebr. סיון) je deviaty, resp. tretí mesiac hebrejského kalendára (pozri Hebrejský kalendár). Má 30 dní a obvykle pripadá na máj/jún.
Tamuz (hebrejský mesiac)

Tamuz (hebr. תמוז) je desiaty, resp. štvrtý mesiac hebrejského kalendára (pozri Hebrejský kalendár). Má 29 dní a obvykle pripadá na jún/júl.
Av

Av alebo ab (hebr. אב) je jedenásty, resp. piaty mesiac hebrejského kalendára (pozri Hebrejský kalendár). Má 30 dní a obvykle pripadá na júl/august.
Elul

Elul (hebr. אלול) je dvanásty, resp. šiesty mesiac hebrejského kalendára (pozri Hebrejský kalendár). Má 29 dní a obvykle pripadá na august/september.
Tišri

Tišri (hebr. תשרי) je prvý, resp. siedmy mesiac hebrejského kalendára (pozri Hebrejský kalendár). Má 30 dní a obvykle pripadá na september/október.
Chešvan

Chešvan alebo Marchešvan (hebr. מרחשון/חשון) je druhý, resp. ôsmy mesiac hebrejského kalendára (pozri Hebrejský kalendár). Má 29 (výnimočne 30) dní a obvykle pripadá na október/november.
Kislev

Kislev (hebr. כיסלו) je tretí, resp. deviaty mesiac hebrejského kalendára (pozri Hebrejský kalendár). Má 30 (výnimočne 29) dní a obvykle pripadá na november/december.
Tevet

Tevet (hebr. טבת) je štvrtý, resp. deviaty mesiac hebrejského kalendára (pozri Hebrejský kalendár). Má 29 dní a obvykle pripadá na december/január.
Élise Crombez

 #REDIRECT Élise Crombezová
Kyselina fluóroantimoničná

Kyselina fluóroantimoničná (HSbF6) je zmes fluorovodíka a fluoridu antimoničného v rôznych pomeroch. V pomere 1:1 je najsilnejšou známou superkyselinou (je asi 2×1019× silnejšia ako koncentrovaná kyselina sírová).
Reakcia, z ktorej vzniká kyselina fluóroantimoničná je:
AZ Tower

AZ Tower je výšková budova, ktorý sa stavala od apríla 2011 do marca 2013 v Brne. Nachádza sa v ulici Heršpická, v katastrálnom území Štýřice, v mestskej časti Brno-střed, v blízkosti už skôr postaveného M-Paláca a práve realizovaného objektu Spielberk Tower. Jeho stavba bola oficiálne začatá 20. apríla 2011, dodávateľom je spoločnosť PSJ a.s., celkové náklady mali dosiahnuť sumu 800 miliónov českých korún. Budovu navrhla Architektonická kancelária Burian – Křivinka. Po dokončení má AZ Tower 30 podlaží a výšku a stala sa tak najvyššou budovou v Česku.
Budova bola otvorená 26. júna 2013.
Výstavba.
Budova AZ Tower je komplexom trojpodlažnej viacúčelovej podnože (obchodné galérie, fitnes, autoservis) s dvojpodlažným podzemným parkovaním a výškovej budovy (len nad časťou pôdorysu stavby). Železobetónová konštrukcia veže s charakteristicky prelomenou fasádou, obsahujúce kancelárske priestory a apartmány, má výšku cca . Nad betónovou vežou je oceľová konštrukcia do výšky . Podľa pôvodných plánov mal AZ Tower dosiahnuť výšku .
Objekt bol projektovaný so zreteľom na ohľaduplnosť k životnému prostrediu (využitie geotermálneho tepla a akumulácie hlbokými pilótami a pod.)
V železobetónovej veži sa nachádzajú kancelárie a v posledných siedmich podlažiach i apartmány. Vrátane trojpodlažnej podnože tu je celkovo 17 000 metrov štvorcových obchodných, kancelárskych a rezidenčných plôch.
Na najvyššom poschodí sa nachádza luxusný byt s rozhlohou 300 metrov štvorcových. V roku 2013 získala 9. miesto v Emporis Skyscraper Award.
Škoda Felicia Kit Car

Škoda Felicia Kit Car bola pretekárska verzia automobilu Škoda Felicia. Jej motor mal základ v sériovom štvorvalcovom motore objemu 1,3 l a bol doplnený upraveným nasávaním a novým výfukom a bol dostupný v dvoch objemových variantoch – 1,3 a 1,5 l s rozdielnymi valcami a väčším zdvihom. Tieto motory poskytovali výkon 108 kW/145 koní (1,3 l) a 115 kW/156 koní (1,5 l) pri 7000 ot/min. Oba varianty boli kombinované so 6-rýchlostnou prevodovkou s radením do H.
Škoda Felicia Kit Car mala premiéru na Rely Švédska 1995. Najúspešnejší rok pre škodu Feliciu Kit Car bol rok 1996. Rok 1997 bol posledným pre Feliciu Kit Car, kedy na Rely Fínska prišiel nástupca Octavia Kit Car. Celkovo bolo vyrobených v závode škoda Motorsport 48 vozidiel Felicia Kit Car, pričom niekoľko z nich je aktívnych dodnes.
London (Ontário)

London je kanadské mesto v južnom Ontáriu. Leží na brehu rieky Temža približne v polovičnej vzdialenosti medzi Torontom a Detroitom. Mesto je jedným z najvýznamnejších priemyselných centier Ontária a sídlom "University of Western Ontario".
Dejiny.
Prví stáli obyvatelia prišli na miesto súčasného mesta v rokoch 1802 – 1804, v roku 1826 mestečko obdržalo názov podľa hlavného mesta Spojeného kráľovstva. V roku 1855 počet obyvateľov presiahol hranicu 10 000 a London obdržal štatút mesta. Príchod železnice v roku 1853 bol podnetom k rozvoji priemyslu, ktorý je koncentrovaný v štvrti Eastern London. Na konci 19. storočia sa začal rozvíjať zbrojársky priemysel. London bol administratívne rozšírený v rokoch 1961 a 1993 pripojením menších susedných miest. V súčasnosti je aglomerácia mesta desiatou najľudnatejšou v celej Kanade.
Ekonomika.
V Londone boli založené kanadské pivovary Labatt a Carling. Nachádzajú sa tu výrobné závody firiem General Dynamics, Kellogs a McCormick. Mesto je významným strediskom biotechnologického výskumu prostredníctvom University of Western Ontario. Časť obyvateľov pracuje v závodoch General Motors v susednom Woodstocku. London disponuje medzinárodným letiskom "London International Airport".
Kallidiké

Kallidiké alebo Kallidika "Kallidiké", ) môže byť v gréckej mytológii:
Sault Ste. Marie (Ontário)

Sault Ste. Marie je kanadské mesto v severnom Ontáriu. Po Thunder Bay a Greater Sudbury je to tretie najväčšie mesto severného Ontária. Leží na brehu rieky Saint Mary a na protiľahlom brehu sa nachádza michiganské mesto rovnakého mena. 
Ekonomika.
V minulosti i v súčasnosti mesta má veľký význam výroba ocele. Ďalšími významnými firmami sú "St. Mary’s Paper", ktorá vyrába v Sault Ste. Marie papier a celulózu a call centrum firmy Sutherland Group. Transkanadská diaľnica A17 spája mesto s Thunder Bay na západe a Sudbury na juhu. S michiganským mestom Saul Ste. Marie je mesto prepojené mostom, ktorý sa na americkej strane napája na diaľnicu I-75 do Detroitu.
Doprava.
Cestné prepojenie zabezpečuje cesta Highway17, ktorá je súčasťou cesty Trans-Canada Highway, ktorá prepája kanadské pobrežia Atlantického a Tichého oceánu. So Sault Ste. Marie v Michigane spája mesto most. Mesto plní tiež dôležitú úlohu v lodnej doprave. Nachádza sa tu aj menšie letisko. 
Šport.
Najvýznamnejším športovým klubom mesta je hokejový Sault Ste. Marie Greyhounds, účastník Ontario Hockey League. Svoje zápasy hráva v modernej a designovo zaujímavej multifunkčnej aréne Essay Centre.
Ambrières

Ambrières je francúzska obec, ktorá sa nachádza v departemente Marne, v regióne Champagne-Ardenne.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Amy

Amy môže byť:
Bury

Bury môže byť:
Pierrefonds

Pierrefonds môže byť:
Marek Ďaloga

Marek Ďaloga (* 10. marec, 1989) je slovenský profesionálny hokejový obranca, hrajúci za klub HC Kometa Brno v českej hokejovej extralige. Je známy pre svoju rýchlosť korčuľovania. Jeho brat Martin je tiež profesionálny hokejista.
Kariéra.
Ďaloga vyrastal v Hriňovej a je odchovancom Zvolena, v seniorskom tíme sa prvýkrát objavil v sezóne 2006/07, keď mal sedemnásť rokov. Posledné dve kompletné sezóny (2010 – 11, 2011 – 12) odohral vo Zvolene. Za toto obdobie nastúpil v 103 zápasoch základnej časti (8 gólov, 24 asistencií) a v 14 zápasoch play-off (2+3). Pred sezónou 2012/2013 podpísal zmluvu s českým klubom HC ČSOB Pojišťovna Pardubice. Po dvoch sezónach prestúpil do HC Sparta Praha, pričom pôvodne mal hrať za HC Lev Praha. V tomto období mu zároveň ponúkol klub National Hockey League Dallas Stars zmluvu, Ďaloga však odmietol aj vzhľadom na to, že mal za to, že mu štýl hokeju v NHL nevyhovuje.
6. mája 2015 podpísal zmluvu s vice-majstrom KHL Ak Bars Kazaň. Po horšom štarte sa stal stabilným členom mužstva. Neskôr sa však zranil, aj vzhľadom na obmedzené množstvo zahraničných hráčov v zostave stratil svoje miesto. Spolu tu odohral 33 zápasov vrátane play-off, v ktorých strelil jeden gól a na päť prihral. Pred sezónou 2015/16 podpísal ročnú zmluvu s účastníkom KHL HC Slovan Bratislava.Nasledujúcu sezónu odohral 34 stretnutí v drese HC Červená hviezda Kunlun pod vedením známeho trénera Mikea Keenana. Sezónu dohral v Česku, kde nastupoval opäť za Spartu Praha.
Pred sezónou 2018/19 podpísal spolu s ďalším slovenským reprezentanom Martinom Bakošom zmluvu so švédskym klubom Mora IK. Od sezóny 2021/22 je hráčom HC Kometa Brno.
Reprezentácia.
Slovensko reprezentoval vo všetkých kategóriach. S výberom do 17 rokov odohral World Hockey Challenge (2006), s dorastencami MS do 18 rokov 2007, s juniormi dva juniorské šampionáty (2008, 2009). 
V seniorskej reprezentácii odohral 2 zápasy na Rakúskom pohári v Klagenfurte. Bol v širšej nominácii slovenskej hokejovej reprezentácie na zimné olympijské hry 2014 v Soči kde figurovalo celkovo 55 hráčov. V roku 2022 bol členom bronzového olympijského tímu.
Kleoboulé

Kleoboulé (iné názvy: Kleobúlé, Kleobula; "Kleoboulé/iný prepis Kleobúlé"), ) môže byť:
Extrémny metal

Extrémny metal je voľne definovaný široký pojem, ktorý zahŕňa množstvo príbuzných štýlov heavy metalu, ktoré sa vyvinuli od počiatku 80. rokov. Týmto názvom sa zvyčajne označuje drsnejší, tvrdší, undergroundový, nekomerčný štýl alebo zvuk takmer vždy spájaný s žánrami ako black metal, death metal, doom metal, thrash metal a občas speed metal.
I keď mnohé extrémne štýly sú nie vždy známe komerčnému obecenstvu, keďže extrémny metal je a priori kontrakultúra, extrémny metal napriek tomu ovplyvnil množstvo hudobných interpretov, či už heavymetalových alebo nemetalových.
Old Firehand (postava)

Old Firehand je fiktívny zálesák a slávny lovec. Je jednou zo známych postáv s románov Karla Maya "Poklad v Striebornom jazere" (1890 – 1891) a "Winnetou" (1893). Jeho bojové meno znamená v preklade „Ohnivá ruka“, a začiatočné „Old“ je pridané, pretože Karl May to považoval za typicky americké a navyše symbolizujúce, že hrdina je skúsený.
Old Firehand je pôvodom Nemec, mohutného vzrastu a má veľmi dobré strelecké schopnosti. Je priateľom náčelníka kmeňa Apačov Winnetua, s ktorým kedysi súperil o lásku dievčaťa Ribanny z kmeňa Assinibonov. Ta mu dala pred Vinnetuom prednosť a stala sa jeho ženou. Neskôr bola Ribanna zavraždená bielym zločineckým náčelníkom indiánskeho kmeňa Ponkov Parranohom, čo oboch mužov spojilo ku spoločnej pomste.
Už ako starší muž sa zoznamuje s Old Shatterhandom a s jeho pomocou je pomsta Parranohovi dokončená. V boji je síce Old Firehand ťažko zranený, ale Ponkovia sú rozprášení a Parranoh zabitý. Neskôr sa Old Firehand stretne s Old Shatterhandom ešte raz na ceste k Striebornému jazeru.
Old Firehand vo filme.
Filmové osudy Old Firehanda sa od knižných dosť odlišujú. Vo filme "Poklad na Striebornom jazere" vôbec nevystupuje. Namiesto toho bol pre neho vymyslený úplne nový príbeh, ktorý v roku 1966 nakrútil nemecký režisér Alfred Vohrer pod názvom "Old Firehand" (po nemecky "Winnetou und sein Freund Old Firehand"), v ktorom ešte žije Winnetouova sestra Nšo-či. V tomto filme hrá Old Firehanda kanadský herec Rod Cameron.
Afganistan na Letných olympijských hrách 2012

Afganistan súťaží na Letných olympijských hrách 2012 v Londýne, v Spojenom kráľovstve. Olympijský výbor Afganistanu poslal na olympiádu 6 športovcov, 1 ženu a 5 mužov, ktorý súťažili v 4 športoch.
Atletika.
Afganistan dostal divokú kartu pre 2 športovcov.
Creatures of the Night

Creatures of the Night je desiaty štúdiový album skupiny Kiss.
Po vydaní popových albumov Dynasty a Unmasked začala popularita Kiss v Amerike klesať. Koncom roku 1980, resp. začiatkom roku 1981 sľubovali Kiss pravý rockový album v štýle ich prvých albumov, namiesto toho však nahrali konceptuálny art rockový album Music from "The Elder", ktorý mal byť akýmsi soundtrackom k nikdy nenatočenému filmu The Elder. Album bol komerčne neúspešný, nedosiahol ani zlato a skupina musela zrušiť plánované turné. Kiss sa potom rozhodli nahrať taký album, aký pôvodne sľubovali – pravý hardrockový album v typickom štýle Kiss. Hoci je Frehley na obale albumu (a objavil sa aj v klipe k I Love It Loud), na albume vôbec nehral. Zaskakovali za neho iní gitaristi, predovšetkým Vinnie Vincent, ktorý ho nahradil v skupine pred začatím turné. Napriek tomu, že Creatures of the Night bol albumom, ktorým sa Kiss naozaj vrátili k svojej pravej hudbe a je dnes považovaný za jeden z ich najlepších albumov, v čase svojho vydania nedosiahol výraznejší úspech. Stáli za tým časté zmeny v štýloch, zostavách a neustále sklamanie starých fanúšikov, ktorým sa popovo orientované albumy Dynasty a Unmasked, ako ani The Elder nepáčili a Kiss si tak ťažko napravovali pokazenú reputáciu.
Album bol venovaný pamiatke zakladateľovi Casablanca Records, Neila Bogarta, ktorý v máji toho roku zomrel na rakovinu. Krátko predtým predal svoje vydavateľstvo firme PolyGram. Kiss následne podpísali zmluvu s vydavateľstvom Mercury Records. Keďže PolyGram vlastnil teraz obe vydavateľstvá, Mercury Records vydali album pod značkou bývalého vydavateľstva, teda Casablanca.
Zoznam skladieb.
Ak nie je uvedené inak, sólovú gitaru hrá Vincent Cusano (Vinnie Vincent). Títo gitaristi nie sú na obale albumu uvedení (podobne ako ostatní hostia).
Strana 2.
V roku 1985 vyšla reedícia albumu s odlišným obalom. Je na nej vyobrazená vtedajšia odmaskovaná zostava s gitaristom Bruceom Kulickom (ktorý mal s albumom spoločné ešte menej, ako Frehley). Skladby Saint and Sinner a Killer sú na tejto verzii prehodené.
Hoci gitarista Bob Kulick vypomáhal pri nahrávaní albumu, jeho party sa napokon na albume neobjavili.
Album nahrali.
Hostia (neuvedení).
Mimo sólových gitaristov hrali na albume
Ľadový hokej na Zimných olympijských hrách 2014 – Ženský turnaj

Ženský turnaj v ľadovom hokeji na Zimných olympijských hrách 2014 prebiehal v dňoch 8. až 17. februára 2014 v ruskom meste Soči. Zúčastnilo sa ho osem ženských reprezentačných tímov, pričom domáce ako usporiadateľ a najlepších päť tímov z MS 2012 (, , , a ) postúpili na turnaj priamo. Počet účastníkov na osem doplnili dva najlepšie tímy z olympijskej kvalifikácie. Víťazom turnaja sa stali hokejistky Kanady, ktoré tak obhájili olympijské zlato zo zimných hier v roku 2010 vo Vancouveri.
Posledný celok konečného poradia olympijského turnaja v Soči odohral kvalifikačnú sériu najviac troch zápasov na dva víťazne (tzv. best-of-three) s víťazom IA divízie MS 2014 o postup na MS 2015 v Malmö. Ak by bolo posledné miesto v olympijskom turnaji obsadil usporiadateľ MS 2015 Švédsko, kvalifikáciu s víťazom IA divízie MS 2014 by odohral predposledný tím konečného poradia olympijského turnaja. Najneskorší termín tejto kvalifikácie bol stanovený 15. november 2014.
Hrací systém turnaja.
Turnaj sa hrá podobným systémom ako Majstrovstvá sveta v rokoch 2012 a 2013. Účastníci sú rozdelení do dvoch základných skupín, pričom skupina A je na základe rankingu a výsledkov MS 2012 výkonnostne silnejšia.
Prví dvaja z tejto skupiny postúpili priamo do semifinále. Tímy na treťom a štvrtom mieste a prví dvaja z výkonnostne slabšej skupiny B vytvorili dve štvrťfinálové dvojice systémom a . Víťaz zápasu 3A–2B nastúpi v semifinále proti druhému zo skupiny A a víťaz zápasu 4A–1B proti víťazovi skupiny A. Porazení zo štvrťfinále a poslední dvaja zo skupiny B budú hrať vyraďovacím systémom o konečné umiestenie na 5. až 8. mieste.
Základné skupiny.
V dejisku turnaja Soči sa používa Moskovský čas UTC + 04:00.
Music from &quot;The Elder&quot;

Music from "The Elder" je deviaty štúdiový album skupiny Kiss. Je to prvý album s Ericom Carrom a posledný album (až do Psycho Circus) s Aceom Frehleym.
Album produkoval Bob Erzin, ktorý predtým pre Kiss produkoval veľmi úspešný album Destroyer. Spočiatku plánovala skupina nahrať hardrockový album v štýle svojich starých nahrávok (do Love Gun) po popovo ladených Dynasty a Unmasked, namiesto toho však natočili konceptuálny album, ktorý sa k skupine ich formátu nehodí. Hoci boli Dynasty aj Unmasked výrazne jemnejšie albumy oproti starším (ako hudbou aj textami), stále si aspoň z časti zachovávali typické znaky hudby Kiss, to ale neplatilo v prípade The Elder. Texty tentokrát boli o boji dobra a zla, o akejsi odysee, hudba bola plná orchestrálnych aranžmánov. Frehleymu ani Carrovi sa nepáčilo nahrávanie takéhoto albumu, lenže Carr bol v skupine braný len ako radový "zamestnanec" a nie ako rovnocenný partner, takže Simmons a Stanley Frehleyho prehlasovali.
Album bol fiaskom, prijatý bol veľmi negatívne, predaj bol tak slabý, že sa muselo zrušiť plánované turné. Skupina po prvýkrát nedosiahla ani zlato. Ace Frehley, sklamaný z albumu aj z prístupu svojich spoluhráčov sa následne rozhodol ukončiť svoje pôsobenie v Kiss.
Zoznam skladieb.
Existujú rôzne verzie albumu
Kingston (Ontário)

Kingston je kanadské mesto vo východnom Ontariu. Nachádza sa v mieste, kde sa Rieka svätého Vavrinca vlieva do jazera Ontário približne na polceste medzi Montrealom a Torontom. Kingston bol v roku 1841 vyhlásený za prvé hlavné mesto provincie Kanada. Mesto má prezývku "Limestone City" (Vápencové mesto), množstvo historických budov bolo totiž postavených z miestnej vápencovej horniny. 
Dejiny.
Prvá osada na mieste súčasného mesta bola založená v roku 1673 pod názvom Fort Cataraquí. V sedemročnej vojne bola pevnosť zničená. V roku 1787 sa mesto spomína pod názvom "King’s Town" (Kráľovské mesto) na počesť kráľa Juraja III. Názov bol v roku 1788 skrátený na Kingstown. Poloha mesta v blízkosti vodnej cesty Rideau Canal, postavenej v roku 1832 bola jedným z dôvodov akcelerácie jeho rozvoja. Do 40.tych rokov 19. storočia bol Kingston najľudnatejším mestom južného Ontária.
Kingston bol vybraný za hlavné mesto Kanady medzi rokmi 1841 až 1844. Mesto bolo ale považované za príliš malé a disponovalo nedostatkom infraštrukturálneho zázemia, funkciu hlavného mesta preto od roku 1844 plnili Montreal a Toronto a od roku 1857 Ottawa.
Na konci 19. a na začiatku 20. storočia bolo mesto známe lodiarskym priemyslom a výrobou rušňov. V poslednom období podiel ťažkého priemyslu na ekonomike mesta klesal.
Demografia.
V sčítaní obyvateľstva v roku 2021 malo mesto 132 485 obyvateľov, z toho 107 590 uvádza ako rodný jazyk angličtinu, 4 055 francúzštinu a 15 090 neoficiálne jazyky, z toho 40 jazyky pôvodných obyvateľov. 35 ľudí uvádza slovenčinu a 90 češtinu. V roku 2016 malo 123,798.
V roku 2011 bolo obyvateľov 123,363.
Ekonomika.
V hospodárení mesta zohráva najväčšiu úlohu štátny a verejný sektor. Najdôležitejšími odvetviami sú zdravotníctvo, vzdelávanie, obrana a turistika. Mesto v poslednom období ťaží zo svojej výhodnej polohy medzi Torontom, Montrealom a Ottawou, výrazný rozvoj zaznamenali logistické a skladovacie služby. V Kingstone sa nachádzajú dve vysoké školy, Queen's University a vojenská akadémia Royal Military College of Canada.
Öhlins

Öhlins Racing AB je švédsky výrobca pružiacich systémov pre automobily, motocykle, snežné skútre a štvorkolky. Jej sídlo je v Upplands Väsby, severne od Štokholmu v Švédsku. Spoločnosť tiež vyrába ďalšie typy motocyklových komponentov, vrátane stabilizátorov a riadiacich systémov.
Spoločnosť založil Kenth Öhlin v roku 1976. V roku 1987 sa stala spoločnosť Yamaha Motor Company väčšinovým vlastníkom. V decembri 2007 Öhlins získala späť 95% podiel od spoločnosti Yamaha.
Zenvo ST1.
Superšportový automobil Zenvo ST1 používa 3-cestné nastaviteľné tlmiče Öhlins.
SEAT Cupra GT.
Pretekársky automobil SEAT Cupra GT používa tlmiče s vinutými pružinami Öhlins.
Japonské národné ženské futbalové družstvo

Japonské národné ženské futbalové družstvo je ženské reprezentačné futbalové družstvo zložené z hráčok, ktoré sú držiteľkami japonského štátneho občianstva. Na VI. majstrovstvách sveta žien v roku 2011 v Nemecku sa Japonky po remíze so po predĺžení a následnom víťazstve na strely zo značky pokutového kopu stali majsterkami sveta. Bola to zároveň prvá medaila pre Japonsko v histórii svetových šampionátov v kategórii žien.
Svoj najväčší úspech na Olympijských hrách dosiahlo Japonské ženské národné družstvo v roku 2012 v Londýne, keď po finálovej prehre s obhajcom olympijského zlata Spojenými štátmi získalo strieborné medaily, ktoré boli pre japonskú ženskú futbalovú reprezentáciu prvé v histórii ženských olympijských turnajov, zaradených do programu hier v roku 1996. Predtým boli Japonky najbližšie k olympijskej medaile v roku 2008 v Pekingu, kde obsadili štvrté miesto.
Majstrovstvá sveta vo futbale žien

Majstrovstvá sveta vo futbale žien sú najvýznamnejšou futbalovou súťažou ženských národných družstiev, ktorú organizuje Medzinárodná futbalová federácia. Prvé majstrovstvá sveta sa uskutočnili v roku 1991 v Číne a ich víťazkami sa stali futbalistky .
Charles Lenormant

Charles Lenormant (* 1.jún 1802, Paríž, Francúzsko – † 22. november 1859, Atény, Grécko) bol francúzsky archeológ, helenista a numizmatik.
Život.
Po štúdiách na „Lycée Charlemagne“ a „Lycée Napoléon“ začal študovať právo, no po cestách na Sicíliu a do Talianska sa stal zanieteným amatérskym archeológom. V roku 1828 sa oženil s Amélie Syvoct-Récamier, adoptívnou dcérou Madame Récamier. Neskôr cestoval po Taliansku, Belgicku a Holandsku a začal individuálne študovať archeológiu.
Cestoval aj do Grécka ako asistent direktora vedeckej komisie archeologického departementu Morea. Po návrate sa stal kurátorom umenia v „Kráľovskej knižnici“. Študoval históriu gréckej civilizácie na Sorbonne.
Vo funkcii štátneho inšpektora umení sprevádzal v roku 1828 Jean-François Champolliona na jeho ceste do Egypta.
Stal sa tiež knihovníkom v „Bibliothèque de l'Arsenal“, neskôr kurátorom prideleným do kabinetu medailí v la „Bibliothèque nationale de France“.
V roku 1832 bol konzervátorom Oddelenia tlačí v tejto knižnici. 
V roku 1839 bol zvolený za člena Académie des inscriptions et belles-lettres. V nasledujúcom roku 1840 prevzal riadenie „Kabinetu medailí“, kde nahradil egyptológa Antoine Jean Letronnea. Nahradil ho aj v kresle archeológie v „Collège de France“ v roku 1849.
Je pochovaný v Aténach, kde zomrel počas expedície.
Zdroje.
Vzdušné sily ZSSR

Vzdušné sily ZSSR (; skratka: ) boli leteckou zložkou Sovietskej armády. Sovietske vzdušné sily boli sformované zo zložiek ruskej Cárskej vzdušnej flotily v roku 1917. Z významných vojenských konfliktov 20. storočia sa zúčastnili druhej svetovej vojny, kedy stáli pred svojou najťažšou skúškou, začiatkom 50. rokov sa zapojili aj do kórejskej vojny, v 80. rokoch sa zapojili do ozbrojenej intervencie ZSSR v Afganistane. Podieľali sa aj na odstraňovaní následkov havárie v Černobyle. Po rozpade Sovietskeho zväzu v roku 1991 prešli jednotlivé časti niekdajších VVS ZSSR v bývalých sovietskych republikách postupne pod kontrolu novovzniknutých štátov.
Štruktúra leteckých jednotiek.
Tento zoznam zobrazuje rozsah pôsobnosti leteckých jednotiek VVS ZSSR v roku 1990:
Lietadlá VVS ZSSR v roku 1990.
 
+ 2 935 civilných a ďalších transportných lietadiel, zvyčajne lietadlá Aeroflotu, ktoré sa dali ľahko prestavať.
Vývoj leteckého výsostného znaku sovietskych vzdušných síl.
Leteckým výsostným znakom lietadiel, vrtuľníkov a ostatných lietadiel, ktoré slúžili vo VVS ZSSR, bola červená hviezda, ktorá sa aplikovala na krídlach, po bokoch trupu a zvislej chvostovej plochy. Tento znak prešiel počas rokov niekoľkými zmenami.
Biely kríž (Malé Karpaty)

Biely Kríž je označenie lokality a historického objektu horárne v Malých Karpatoch v katastrálnom území Svätého Jura. Je križovatkou turistických chodníkov, obľúbeným miestom na oddych a orientačným bodom pre horských turistov aj cyklistov. Nachádza sa tu prícestný kríž. 
Neďaleko od Bieleho kríža sa nachádza Sakrakopec, miesto, kde v roku 1966 havarovalo lietadlo bulharskej leteckej spoločnosti – let TABSO LZ101. Pri havárii zahynulo všetkých 82 ľudí na palube. Od Bieleho kríža vedú ukazovatele k miestu nešťastia, kde môžu návštevníci nájsť informačné tabule o ňom.
Turizmus.
Lokalita je významnou turistickou križovatkou, kde sa stretávajú regionálne trasy:
Galéria.
Cesta na Biely Kríž v smere od Rače
Úrad boja proti korupcii Prezídia Policajného zboru

Úrad boja proti korupcii Prezídia Policajného zboru bol "špecializovaný útvar Policajného zboru" zameraný na odhaľovanie trestných činov prijímania úplatku, podplácania, nepriamej korupcie a volebnej korupcie. Úrad nemal kompetencie v prípade korupcie príslušníkov Policajného zboru, úlohu prebrala Sekcia kontroly a inšpekčnej služby MV SR. 
Činnosť Úradu.
Úrad sídlil v Bratislave, okrem nej mal ďalšie 3 regionálne odbory: Západ (v Nitre), Stred (v Banskej Bystrici) a Východ (v Košiciach) s 5 vysunutými pracoviskami, ktoré spolu pokrývali všetky kraje Slovenska. Pri menovaní nového policajného prezidenta, Tibora Gašpara v máji 2012 minister vnútra Robert Kaliňák oznámil zámer zlúčiť Úrad boja proti korupcii s Úradom boja proti organizovanej kriminalite a vytvoriť "úrad na riešenie závažnej hospodárskej kriminality". Tento zámer bol uskutočnený v decembri 2012 kedy vznikla Národná kriminálna agentúra.
V rokoch 2005 až 2010 bol riaditeľom úradu Tibor Gašpar. V roku 2011 pracovalo na Úrade 154 príslušníkov Policajného zboru. V období 2010 až 2012 úrad viedol Peter Kovařík. Riaditeľom úradu v auguste 2012 bol plk. JUDr. Ján Bajla.
Vyšetrovanie káuz.
Z nedávnejších káuz bola Úradu priradená kauza údajného zneužitia cirkevných peňazí arcibiskupom Sokolom. V roku 2011 ukončil vyšetrovanie 824 prípadov z toho 156 skončilo návrhom na podanie obžaloby, 445 z nich bolo z rôznych dôvodov zamietnutých. Za rovnaký rok bolo zaevidovaných 792 prípadov, z čoho 29 patrilo do tzv. špeciálnej kategórie obsahujúcej sudcov, prokurátorov, poslancov NR SR, členov vlády a štátnych tajomníkov. Medzi obvinenými boli 3 prokurátori, 2 vyšetrovatelia PZ, 1 advokát a príslušník Ozbrojených síl SR. Pri majetkových kriminálnych činoch počas roka 2011 bola vzniknutá škoda vyčíslená na 9 311 840 977 € pričom obvineniu z nich čelilo 106 osôb.
Bahamy na Letných olympijských hrách 2012

Bahamy sa zúčastňujú na Letných olympijských hrách 2012 v Londýne, Veľká Británia od 27. júla do 12. augusta 2012.
Delegácia obsahuje 24 športovcov, ktorí sa zúčastňujú v atletike a plávaní.
Ta-lien kuang-po tien-š' tcha

Ta-lien kuang-po tien-š' tcha () je televízna, rozhlasová a vyhliadková veža v čínskom meste Ta-lien v provincii Liao-ning vysoká 190,5 metra. Po Liao-ning kuang-po tien-š' tcha v meste Šen-jang je druhou najvyššou vežou v provincii. Od roku 2012 je vo World Federation of Great Towers.
Veža sa nachádza v nadmorskej výške Na dve vyhliadky, nachádzajúce sa vo výškach (vnútorná) a (vonkajšia) a taktiež aj dve reštaurácie vo výškach (čínska reštaurácia) a (rotujúca reštaurácia) vedie 700 schodov a 2 výťahy jazdiace rýchlosťou /s. Rotujúca reštaurácia sa otočí okolo svojej osi za 1 hodinu. Vežu od otvorenia v roku 1990 navštívilo už takmer 3 milióny návštevníkov a každý rok ju navštívi asi 200 000 návštevníkov. Budovu zakončuje 80 metrov vysoká a 50 ton ťažká anténa.
Incourt (Pas-de-Calais)

Incourt je francúzska obec, ktorá sa nachádza v departemente Pas-de-Calais, v regióne Nord-Pas-de-Calais.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Modrá mešita

Modrá mešita môže byť:
Cookove ostrovy na Letných olympijských hrách 2012

Osem športovcov bude reprezentovať Cookove ostrovy na Letných olympijských hrách 2012 v Londýne, Veľká Británia od 27. júla do 12. august 2012. Traja športovci dostali 'divokú kartu' od Medzinárodného olympijského výboru. Cookove ostrovy budú mať najväčšiu výpravu na Olympijských hrách od roku 1988.
Kanoistika.
Cookove ostrovy kvalifikovali lode pre nasledujúce disciplíny.
Jachting.
Cook ostrovy kvalifikovali 1 loď pre každú z týchto disciplín.
M = Medailová jazda
Ebner

Ebner:
Kanoistika na Letných olympijských hrách 2012 – C1 slalom muži

Mužský C1 slalom prebiehal 29.31. júla 2012 v Lee Valley White Water Centre v Londýne. Slovenský kanoista Michal Martikán v tejto disciplíne obsadil 3. miesto a získal tak svoju prvú bronzovú olympijskú medailu.
Qeqertarsuaq

Qeqertarsuaq () je prístavné mesto v provincii Qaasuitsup, ležiace na západnom pobreží Grónska na ostrove Disko. Mesto založil v roku 1773 rybár Svend Sandgreen. Od 1. januára 2009 je bývalá provincia Qeqertarsuaq včlenená do novej provincie Qaasuitsup.
Demografia.
S počtom obyvateľov 853 je Qeqertarsuaqin najmenším mestom Qaasuitsupského regiónu. Populácia klesla o 22 percent k roku 1990 a takmer o 14 percent k roku 2000.
 "Zdroj: Štatistiky Grónska"
Anton Kozman

Anton Kozman (* 16. máj 1937, Moldava nad Bodvou – † 31. marec 2011, Prešov) je bývalý česko-slovenský futbalista.
Jozef Kuchár (futbalista)

Jozef Kuchár (* 19. november 1919, Prešov – † 9. júl 1989, Prešov) bol česko-slovenský futbalista a futbalový tréner.
Futbalová kariéra.
Ligu hral za Jednotu Košice, Tatran Prešov a OAP Bratislava. V lige odohral 228 zápasov a strelil 89 gólov. Za reprezentačný B-tým nastúpil v 1 zápase. Slovensko reprezentoval v zápasoch proti Chorvátsku, Rumunsku, Nemecku a dal 1 gól.
Trénerská kariéra.
Ako tréner viedol v lige Tatran Prešov.
Dalitovia

Dalitovia alebo nedotknuteľní alebo zriedkavo daliti (v sanskrite "dalita" – doslova: rozštiepený, rozbitý, rozpolený, roztrúsený) je najnižšia indická kasta. 
Pomenovanie nedotknuteľní vyjadruje ich sociálne postavenie v indickej spoločnosti. Dalitovia majú silné kolektívne vedomie. Ich spoločnosť je postavená hlavne na pracovnej sile, no sú permanentne okrádaní: trhom, vyššími triedami, sebou navzájom. Zároveň sú silne utláčaní psychicky a veľakrát aj fyzicky vyššími kastami.
Ide o osoby, ktoré vykonávajú práce, ktoré sú považované za rituálne znečisťujúce, a preto zakázané všetkým mimo radov pôvodného obyvateľstva. Sú to osoby stojace mimo rámec kastovej súpravy. Byť mimo kasty značí nepatriť do spoločnosti bežných ľudí, a keďže sú nedotknuteľní značne diskriminovaní svojim stavom, mnohí prestupujú na budhizmus, islam a iné náboženstvá, kde neexistuje kastové delenie ako v hinduizme. 
K najväčším konverziám na budhizmus pomohol Ámbédkar. Dôvodom konverzií bolo predovšetkým znechutenie a nespokojnosť so spoločenským postavením, ktoré bolo dalitom prisúdené vyššími kastami. Brahmaizmus bol vnímaný ako príčina ich utrpenia a na základe toho bola hľadaná alternatívna viera. V 80. rokoch sa utvorilo množstvo dalitských organizácií, ktoré sa živo uplatňujú v politickej sfére a snažia sa tiež o spoluprácu s moslimami. Dalitská tlač tvrdí, že až 80% indických moslimov je dalitského pôvodu, pretože v stredoveku prestupovali na islam hlavne nedotknuteľní. V tomto období, čiže v 80. rokoch 20. storočia, prestupuje množstvo dalitov na islam, kresťanstvo a budhizmus, z dôvodu nevyrovnaného postavenia.
Kanadské národné ženské futbalové družstvo

Kanadské národné ženské futbalové družstvo je futbalová reprezentácia zložená z hráčok, ktoré sú držiteľkami štátneho občianstva Kanady.
Švédske národné ženské futbalové družstvo

 Švédske národné ženské futbalové družstvo je ženské reprezentečné futbalové družstvo zložené z hráčok, ktoré sú držiteľkami štátneho občianstva Švédskeho kráľovstva.
Kráľovská kanadská jazdná polícia

Kráľovská kanadská jazdecká polícia (, akronym RCMP; , akronym GRC; hovorovo the Mounties) je federálna a národná paramilitaristická polícia Kanady, ktorá vznikla 1. decembra 1920 zlúčením Kráľovskej severozápadnej jazdeckej polície, založenej v roku 1873 s Dominiálnou políciou založenou v roku 1868.
K 2. augustu 2013 činil počet členov 28 640 osôb, vrátane civilných zamestnancov.
Vytvára najväčší policajný zbor Kanady. Jej hlavnou úlohou je vynucovanie federálnych zákonov, na rozdiel od väčšiny ostatných federálnych policajných zložiek (ako je napr. americká FBI) však má významnú úlohu v bežnej policajnej práci aj v rámci jurisdikcie provincií a teritórií, ktoré jej prenechávajú veľkú časť teoretickej vlastnej zodpovednosti.
V provinciách Ontário a Quebec, ktoré hlavné právomoci zverili vlastným zložkám Ontario Provincial Police a Sûreté du Québec, Jazdecká polícia vykonáva len obmedzenú policajnú službu.
V marci 2018 bola za novú veliteľku (Commissionner/Commissaire) vymenovaná Brenda Luckiová, prvá žena permanentne na tomto poste.
Miloslav Danko

Miloslav Danko (* 18. december 1924, Krčava – † 6. jún 2008) bol česko-slovenský futbalista, reprezentant Česko-Slovenska. Na vrcholovej česko-slovenskej scéne odohral 120 ligových zápasov v ktorých vsietil 39 gólov.
Klubová kariéra.
Ako dorastenec hral za ŠK Slávia Prešov s ktorou získal 2 dorastenecké tituly majstra Slovenska. Všimol si ho tréner reprezentácie Ferdinand Daučík, za ktorú odohral 2 zápasy a dal 1 gól; 1 krát nastúpil za "B" tím Česko-Slovenska.
V roku 1945 sa rodičia presťahovali do Košíc, kde nastúpil na školu na Poštovej ulici. Po vzniku ŠK Jednota Košice prestúpil práve do tohto klubu, s ktorým sa mu podarilo získať titul majstra Slovenska. Z Jednoty Košice mal prestúpiť za 820 tisíc korún v roku 1947 do pražskej Slávie, no Jednota ho pre odchod 5 hráčov odmietla uvoľniť. V roku 1948 prestúpil za 570 tisíc Kčs do ŠK Bratislava, s ktorým absolvoval zájazdy do Belgicka, Luxemburska, Francúzska, ale najmä historické turné po Mexiku a USA. Počas neho podpísal spolu s Júliusom Schubertom prestup do AC Torino. Po návrate odohral v deň svojich narodenín zápas proti pražskej Slávii (5:4), v ktorom strelil víťazný gól, netušiac, že bol jeho posledným. Po novom roku namiesto cesty do Talianska sa 1. februára 1949 podrobil operácii obličky a bol nútený ukončiť aktívnu činnosť.
Trénerská kariéra.
Po skončení aktívnej činnosti bol trénerom a funkcionárom v Košiciach.
Mikuláš Komanický

Mikuláš Komanický (* 31. júl 1951, Dlhá Lúka) je slovenský futbalový tréner a bývalý česko-slovenský futbalista .
Klubová kariéra.
S futbalom začal v Dlhej Lúke. Pokračoval v žiackom a dorasteneckom drese Partizána Bardejov, odkiaľ odišiel študovať do Prešova na Pedagogickú fakultu. Keď sa to funkcionári Tatrana dozvedeli, neváhali a tak sa nádejný futbalista v ročníku 1971/72 dostal medzi elitu. V sezóne 1972/73 obsadil s Tatranom 2. miesto v najvyššej československej súťaži. Počas kariéry utrpel zlomeninu nohy, po ktorej sa už nevrátil do útoku, ale do zadných radov.
Reprezentačná kariéra.
V národnom mužstve nastúpil 15. októbra 1972 v Budapešti proti Poľsku, kde reprezentácia ČSSR prehrala 0:3. Na ihrisko sa dostal v 61. minúte keď vystriedal Dušana Herdu. Bol to jeho jediný zápas za A tým. 
Trénerská kariéra.
Po ukončení hráčskej kariéry sa stal trénerom mládeže v Tatrane Prešov, neskôr pôsobil ako asistent trénera Štefana Nadzama. Následne trénoval Jelšavu, Trebišov, opäť Jelšavu, Nitru, BSC Bardejov, Tatran, Ružomberok, Slovensko do 21 rokov, Tatran, cyperský Lakatamia FC, Rimavskú Sobotu, Michalovce, Lipany, Bardejov a dnes pôsobí pri doraste Tatrana.
Katarína Listopadová

Katarína Listopadová (* 22. marec 1993 Bratislava) je slovenská plavkyňa, reprezentantka Slovenska na olympijských hrách v Londýne v disciplíne 200 metrov polohové preteky. Listopadová súťažila za klub J&amp;T Sportteam Bratislava a Národné športové centrum. Jej trénerom je Gabriel Baran. V septembri 2015 je členkou Dukly Banská Bystrica. V novembri 2015 zlepšila slovenský rekord na 100 metrov znak platný od roku 1999. Listopadová má isté miesto na letných olympijských hrách 2016 v Riu.
2010.
Listopadová reprezentovala Slovensko na Olympijských hrách mládeže 2010 v Singapure. Na tomto podujatí skončila 4. mieste v disciplíne 50 m motýlikom, 4. mieste 100 m motýlikom a rovnako 4. mieste 100 m voľným spôsobom. 100 motýlik skončila s časom 1:00,35, kde jej chýbalo 9 stotín sekundy na medailové umiestnenie.
2011.
Na zimných majstrovstvách Slovenskej republiky v roku 2011 získala 4 tituly: 50 m motýlik, obe polohové preteky a bola členkou víťaznej štafety J&amp;T Bratislava na 4x50 m volným spôsobom. V roku 2010 sa stala plavkyňou roka.
2012.
Na Londýnskej olympiáde dosiahla 28. najlepší čas (2:16,81) v rozplavbách na 200 polohových pretekov a nedostala sa do finále. K najlepšiemu osobnému výkonu z roku 2012 jej chýbalo 41 stotín sekundy.
2013.
Od 1. januára 2013 je členkou Dukly Banská Bystrica. V tomto roku sa stala sedemnásobnou majsterkou Slovenska.
2015.
V máji 2015 splnila A-limit na LOH v Riu. Vo finále Veľkej cene Slovenska dosiahla prvé miesto časom 58,42 s. Minimálny čas požadovaný Medzinárodnou plaveckou federáciou bol 58,74 s. Účasť na olympiáde tak má istú. V júli 2015 získala bronzovú medailu v 100m motýlik na Svetovej univerziáde v kórejskom Gwang-ču. Je to prvá medaila od čias Martiny Moravcovej. Listopadová zároveň zlepšila svoj osobný rekord v tejto disciplíne na 58,37 s.
Na Majstrovstvách sveta 2015 v ruskej Kazani sa nedostala do semifinále v niekoľkých disciplínach: 50 m znak, 100 m motýlik a 100 m znak.
Na meetingu v rakúskom Grazi v novembri 2015 Listopadová prekonala slovenský rekord v 100 m znak v 25 metrovom bazéne. Predošlý rekord v Martiny Moravcovej z roku 1999 mal hodnotu 1:00,29. Listopadová ho, ako prvá Slovenka, skrátila pod minútu: 58,89.
Na Majstrovstvách Európy v izraelskom meste Netanya v decembri 2015 sa prebojovala do finále 100 m znak. Počas rozplavby prekonala slovenský rekord v tejto disciplíne v krátkom bazéne, dosiahla 58,36 s. Rekord ešte zlepšila v semifinále kde dosiahla čas 57,36 s. Vo finále prekonala svoj národný rekord z novembra na 50 m znak s časom 26,79 s. Získala tým 7. miesto v tejto disciplíne.
2016.
Na Banská Bystrica Cup 2016 prekonala dva rekordy podujatia: 50 m motýlik (0:26,96) a 200 m voľný spôsob (2:01,55). Získala tiež najvyššie bodové hodnotenie podujatia. Na letnej olympiáde v Riu sa umiestnila na 22. mieste v 100 m znak a 30. mieste na 100 m motýlik.
Osobný život.
Listopadová chodila na Gymnázium Ladislava Sáru a v roku 2014 študovala právo na Paneurópskej vysokej škole.
Li Siao-sia

Li Siao-sia alebo Siao-sia Liová (Zjednodušené čínske písmo: 李晓霞 - Tradičné čínske písmo: 李曉霞 - pchin-jin: "Lǐ Xiǎoxiá" - slovenský prepis "Li Siao-sia"; *16. január 1988, An-šan, Čína) je čínska stolná tenistka.
Trénovala v klube Jiangsu Wuxi Shanhe Club vo Wu-si v Číne. Jej trénerom je Li Sun, ktorý je tiež mentorom zlatej olympijskej medailistky Čang I-ning. Od apríla 2011 obsadzuje vrcholné pozíciu v ženskom svetovom rebríčku ITTF.
Kariérne rekordy.
Single 
Ženská dvojhra
Zmiešané dvojhry
Tím
Monika Fašungová

Monika Fašungová (* 9. apríl 1988 Bratislava) je slovenská bedmintonistka, reprezentantka Slovenska na olympijských hrách v Londýne v dvojhre. Je trojnásobnou majsterkou Slovenska.
Microsoft Skicár

Microsoft Skicár (angl. "Microsoft Paint") je bitmapový grafický editor spoločnosti Microsoft, ktorý je súčasťou operačného systému Windows. 
Je vhodný pre tvorbu jednoduchých grafických súborov, náčrtky, jednoduché schémy, a tiež k veľmi jednoduchej úprave obrázkov a fotografií. Jednoduché úpravou sa myslí napríklad odstránenie časti obrázku a jednoduché kreslenie. Tento program nie je vhodný pre profesionálnu úpravu fotografií, napríklad pre vyladenie odtieňu tváre, odstránenie efektu červených očí pri blesku - k tomu slúži iný software. 
Používa grafické formáty Windows bitmap (24-bit, 256 farieb, 16 farieb, a monochromatický, všetky s koncovkou .bmp), JPEG, GIF (bez animácie a transparentnosti, aj keď vo Windows 98, 95 a Windows NT4 sa neskôr objavila podpora), PNG (bez alfa kanálu) a TIFF (bez podpory viacerých stránok).
Použitie.
Základný postup.
V programu Maľovanie možno:
Oboje sa vykonáva stiskom ľavého tlačidla myši na príslušnom ovládacom paneli (panel nástrojov). 
Vyberanie a menenie farieb v programe.
Väčšina nástrojov programu Skicár pracuje s jednou zvolenou farbou, tá sa vyberá ľavým tlačidlom myši a je viditeľná na aktívnom paneli. Pokiaľ funkcia pracuje s dvoma zvolenými farbami, tá sa vyberá tiež pomocou ľavého tlačidla, ale pri stisknutej druhej ikonke. Najprv sa vyberá farba obrysu, potom farba výplne (pozadia).
Skicár (rozlišovacia stránka)

Skicár môže byť:
Olivier Weber

Olivier Weber (* 12. jún 1958) je francúzsky spisovateľ, reportér a režisér. Známy hlavne vďaka svojim reportážam počas vojny v Iraku a Afganistane. Pôsobil 25 rokov ako vojnový korešpondent v Strednej Ázii, Afrike, na Blízkom Východe a v Iraku. Je asistentom na vysokej škole Institut d'études politiques de Paris.
Milan Randl

Milan Randl (* 24. apríl 1987, Bratislava) je slovenský džudista, reprezentant Slovenska na olympijských hrách v Londýne v kategórii do 90 kg. V prvom kole prehral s favorizovaným Grékom Iliasom Iliadisom.
Externé odkazy.
Profil na stránke olympiády
Aglomeračný závod

Aglomeračný závod je zariadenie na výrobu aglomerátu. Tvorí ho studený úsek a teplý úsek.
Studený úsek prípravy vsádzky zahŕňa výklopníky, zariadenie na drvenie, mletie, triedenie rúd, sklad rudy a homogenizačné skládky. Na studený úsek nadväzuje teplý úsek, zahrňujúci zmiešavacie zásobníky, prípravu a dávkovanie zmesí, predpeletizačné bubny, spekacie pásy a chladiče aglomerátu.
V studenom úseku sa zabezpečuje prísun surovín, úprava zrnitosti na požadovanú kusovosť a spriemernenie chemického zloženia materiálov. Úlohou teplého úseku je z dodaných rúd, koncentrátov, paliva, prísad, odpadov a vratného materiálu vyrobiť aglomerát požadovanej kvality. Hlavným kritériom je kvalita vyrobeného aglomerátu vedľajším kritériom je jeho množstvo. Aglomeračný proces je typickým kontinuálnym procesom premeny vstupných surovín na výsledný produkt – aglomerát.